

**РЕПУБЛИКА БЪЛГАРИЯ**

**ОКРЪЖЕН СЪД** – **ПАЗАРДЖИК**

**ПРЕССЪОБЩЕНИЕ 3 юни**

Днес Окръжен съд – Пазарджик постанови осъдителна присъда по наказателно дело за грабеж, водено срещу Г.К.

Подсъдимият е признат за виновен в това, че 24.07.2019 г. е откраднал от Църквата „Света Петка“ в гр. Пазарджик 700 лв. като е заплашил с нож М.Т. Осъден е на 7 години лишаване от свобода при първоначален строг режим на изтърпяване на наказанието.

Делото се разгледа по реда на Глава 27 от НПК – съкратено съдебно следствие като Г.К. призна фактите, описани в обстоятелствената част на обвинителния акт. При постановяване на съдебния акт, съдът отчете негативните характеристични данни на подсъдимия и многократните му осъждания. Беше потвърдена наложената му мярка за неотклонение „Задържане под стража“.

Осъдителната присъда беше постановена от състав, състоящ се от съдия-докладчик и двама съдебни заседатели. Неокончателна е и подлежи на обжалване и протест пред Апелативен съд – Пловдив в 15-дневен срок.

**Маринела Чавдарова**

**Пресслужба на Окръжен съд-Пазарджик**

**034/409 509**